《咏无核红柿》
宋代·孔平仲

林中有丹果，压枝一何稠。为柿已软美，嗟尔骨亦柔。

风霜变颜色，雨露加膏油。大哉造化心，于尔何绸缪。

荆筐载趋市，价贱良易求。剖心无所有，入口颇相投。

为栗外屈强，老者所不收。为枣中亦刚，饲儿戟其喉。

众言咀嚼快，惟尔无所忧。排罗置前列，圆熟当高秋。

且以悦一时，长久岂暇谋。咄哉溃烂速，弃掷将谁尤。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。